Thuirt Andaidh Moireach gur e an geama an aghaidh Novak Djokjevic an-dè geama cho doirbh 's a bh' aige riamh. Rinn an t-Albannach a' chùis air Djokjevic ann an trì seataichean airson tìotal nam fear aig Wimbledon, 's e a' dèanamh rud nach do rinn fear eile à Breatainn bho thog Sir Fred Perry an tìotal ann an 1936. Aig a' cheart àm thuirt Prìomh Mhinistear na h-Alba, Ailig Salmond, nach eil esan a' toirt feart dha feadhainn a tha ga chàineadh airson bratach na h-Alba a thogail aig Wimbledon an-dè. Thuirt Mgr Salmond nach robh e ach a' comharrachadh Albannach a' glèidheadh tìotal Wimbledon airson a' chiad turas ann an còrr is 100 bliadhna.